Video: Renoster vrek drie weke na stroperyThemba. Foto: Kariega-natuurreservaat Drie witrenosters se horings is op 2 Maart in die reservaat gestroop. Een van die renosterbulle het gevrek. Die twee oorlewende renosters is onderskeidelik Themba en Thandiswa gedoop. Dit is Xhosa-name wat hoop en dapperheid beteken. Themba se karkas is omstreeks 9:00 Sondagoggend by ŉ watergat op die reservaat gevind. Hy het erge weefselskade aan sy linker-agterbeen opgedoen tydens die stropery en het die afgelope drie weke amper daagliks behandeling ontvang. “Die hele Kariega-span is verwoes deur hierdie verlies na so ‘n toegewyde poging om sy lewe te red. Ons waardering aan al diegene se ondersteuning die afgelope 3 weke. Ons sal hom baie mis en sal streef om sy nalatenskap lewendig te hou in ‘n poging om al die renosters van dieselfde lot te spaar,” het die reservaat gesê. Die reservaat het vroeër die maand ŉ video bekendgestel van Themba en Thandiswa se stryd. WAARSKUWING: Die video kan sensitiewe kykers ontstel